
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ.Φύλλου231 

26 Νοεμβρίου 2004 


ΝΟΜΟΣ ΥΠΆΡΙΘ. 3293 

Πολυκλινική Ολυμπιακού Χωριού, Συνήγορος Υγείας και 
Κοινωνικής Αλληλεγγύης και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΠΟΛΥΚΛΙΝΙΚΗ ΟΛΥΜΠΙΑΚΟΥ ΧΩΡΙΟΥ 

Άρθρο 1 

Σύσταση 

Συνιστάται νομικό πρόσωπο ιδιωτικού δικαίου για τη 
διαχείριση Μονάδων Υγείας. 

Άρθρο 2 

Νομική μορφή - Επωνυμία - Έδρα - Διάρκεια 

1. Το νομικό πρόσωπο έχει τη μορφή Ανώνυμης Εται¬ 
ρείας κοινής ωφέλειας που ανήκει στο Ελληνικό Δημόσιο, 
λειτουργεί για χάρη του δημοσίου συμφέροντος κατά 
τους κανόνες της ανταγωνιστικής οικονομίας και τελεί 
υπό την εποπτεία του Κράτους, ασκουμένη από τον 
Υπουργό Υγείας και Κοινωνικής Αλληλεγγύης. Επ’ αυτής 
έχουν εφαρμογή οι διατάξεις του παρόντος νόμου και συ¬ 
μπληρωματικά του Ν. 2190/1920. 

2. Η εταιρεία φέρει την επωνυμία "Ανώνυμη Εταιρεία 
Μονάδων Υγείας" και το διακριτικό τίτλο "Α.Ε.Μ.Υ. Α.Ε.". 

3. Η Α.Ε.Μ.Υ. Α.Ε. εδρεύει στο Νομό Αττικής. 

4. Η διάρκεια της εταιρείας είναι πενήντα χρόνια, που 
αρχίζουν από τη δημοσίευση του νόμου αυτού, και μπορεί 
να παρατείνεται με απόφαση της Γενικής Συνέλευσης, η 
οποία εγκρίνεται με απόφαση του Υπουργού Υγείας και 
Κοινωνικής Αλληλεγγύης. 

Άρθρο 3 
Σκοπός 

Σκοπός της Α.Ε.Μ.Υ. Α.Ε. είναι: 

α) η πιλοτική ανάπτυξη της Πολυκλινικής του Ολυμπια¬ 
κού Χωριού, η κατάρτιση προγραμμάτων υποστήριξης 
αθλητών και η παροχή υπηρεσιών υγείας πρωτοβάθμιας 
φροντίδας - περίθαλψης, 

β) η ανάπτυξη νέων μορφών φροντίδας υγείας, 


γ) η παροχή πρόσθετων και εξειδικευμένων υπηρεσιών 
υγείας, όπως η κατ’ οίκον νοσηλεία, η προληπτική ιατρική, 
η αποκατάσταση και η αποθεραπεία, 
δ) η ανάπτυξη πιλοτικών προγραμμάτων παροχής υπη¬ 
ρεσιών υγείας, 

ε) η εν γένει προαγωγή των επιστημών υγείας, 
στ) η εξασφάλιση τρόπων άμεσης πρόσβασης του Έλ¬ 
ληνα ασθενή σε εξειδικευμένες υπηρεσίες υγείας, 
ζ) η εκπαίδευση ιατρικού και νοσηλευτικού προσωπι¬ 
κού, 

η) η προαγωγή της υγιεινής και της ασφάλειας της ερ¬ 
γασίας. 

Άρθρο 4 

Μετοχικό κεφάλαιο 

Το μετοχικό κεφάλαιο της Α.Ε.Μ.Υ. Α.Ε. ορίζεται στο πο¬ 
σό των δέκα εκατομμυρίων ευρώ, το οποίο διαιρείται σε 
εκατό ισόποσες μετοχές που ανήκουν στο Ελληνικό Δη¬ 
μόσιο εκπροσωπούμενο από τον Υπουργό Οικονομίας και 
Οικονομικών. Το μετοχικό κεφάλαιο θα καλυφθεί από το 
Υπουργείο Υγείας και Κοινωνικής Αλληλεγγύης σε χρήμα 
ή σε είδος. Το Υπουργείο Υγείας και Κοινωνικής Αλληλεγ¬ 
γύης έχει το δικαίωμα μεταβίβασης μετοχών μόνο σε φο¬ 
ρείς του δημόσιου τομέα, και ιδίως σε οργανισμούς κοι¬ 
νωνικής ασφαλίσεως, και σε κάθε περίπτωση σε ποσοστό 
μέχρι 49 %. 

Άρθρο 5 
Πόροι 

Οι πόροι της Α.Ε.Μ.Υ. Α.Ε. είναι έσοδα από: 
α) το κεφάλαιό της, επιχορηγήσεις του Δημοσίου, κον¬ 
δύλια του Κρατικού Προϋπολογισμού και προγράμματα 
που συγχρηματοδοτούνται από την Ε.Ε. ή άλλους Διε¬ 
θνείς Οργανισμούς, 

β) δωρεές ή επιχορηγήσεις φυσικών ή νομικών προσώ¬ 
πων, ύστερα από έγκριση του Υπουργού Υγείας και Κοι¬ 
νωνικής Αλληλεγγύης, 

γ) τη λειτουργία της εταιρίας και την εκμετάλλευση του 
ενεργητικού της. 

Άρθρο 6 

Γ ενική Συνέλευση 

Η Γενική Συνέλευση (Γ.Σ.)της Α.Ε.Μ.Υ. Α.Ε. αποτελείται 
από τους μετόχους της εταιρείας. 

Άρθρο 7 

Αρμοδιότητες Γενικής Συνέλευσης 

Οι αρμοδιότητες της Γ ενικής Συνέλευσης είναι: 
α) η τροποποίηση του καταστατικού της εταιρίας, η 
οποία εγκρίνεται με την έκδοση προεδρικού διατάγματος 
ή η λύση της εταιρίας σύμφωνα με τις ισχύουσες διατά¬ 
ξεις, η οποία εγκρίνεται με την έκδοση νόμου, 
β) η έγκριση του ισολογισμού της εταιρίας και των οικο¬ 
νομικών της καταστάσεων, καθώς και η έγκριση της έκθε¬ 
σης πεπραγμένων του Διοικητικού Συμβουλίου (Δ.Σ.), 
γ) η απαλλαγή των μελώντου Δ.Σ. και των ελεγκτών από 
κάθε ευθύνη αποζημίωσης, 
δ) ο ορισμός των ελεγκτών κάθε εταιρικής χρήσης, 
ε) ο διορισμός εκκαθαριστών, 

στ) η έγκριση για την άσκηση αγωγών κατά των μελών 
του Δ.Σ. και των ελεγκτών, σε περίπτωση παράβασης των 
έκτου νόμου καθηκόντων τους, 
ζ) η λήψη απόφασης για την αξιοποίηση, επανεπένδυση 
ή διανομή των κερδών. 

Άρθρο 8 

Σύγκληση της Γ ενικής Συνέλευσης 

1. Η Γ ενική Συνέλευση συγκαλείται από το Δ.Σ. υποχρε¬ 
ωτικά δύο φορές το χρόνο στην έδρα της εταιρίας και 
έκτακτα εφόσον το ζητήσει τουλάχιστον το ένα πέμπτο 
(1/5) των μετόχων ή οι ελεγκτές, εάν το σύνολο των ιδίων 
κεφαλαίων γίνει μικρότερο από το ήμισυ του προβλεπό- 
μενου στο άρθρο 4 μετοχικού κεφαλαίου και, τέλος, οπο¬ 
τεδήποτε κρίνει το Δ.Σ. αναγκαία τη σύγκληση της Γ.Σ.. 

2. Η Γενική Συνέλευση πρέπει να καλείται τουλάχιστον 
είκοσι (20) μέρες πριν από την οριζόμενη για τη συνε¬ 
δρίαση αυτής ημέρα, υπολογιζομένων και των εξαιρετέ¬ 
ων ημερών, η δε σχετική πρόσκληση δημοσιεύεται στο 
τεύχος Ανωνύμων Εταιριών και Εταιριών Περιορισμένης 
Ευθύνης της Εφημερίδας της Κυβερνήσεως και περιλαμ¬ 
βάνει τοντόπο, τη χρονολογία, την ώρα της συνεδρίασης, 
καθώς και τα θέματα της ημερήσιας διάταξης. Η πρό¬ 
σκληση αυτή δημοσιεύεται σε μια οικονομική και πολιτική 
εφημερίδα που κυκλοφορεί σε όλη την Ελλάδα και σε μια 
ημερήσια εφημερίδα της έδρας της εταιρίας και τοιχο- 
κολλάται σε εμφανή θέση στα γραφεία της εταιρίας. Μέ¬ 
σα στην ίδια προθεσμία η πρόσκληση αυτή γνωστοποιεί¬ 
ται στη Διεύθυνση Εμπορίου της Νομαρχίας Αθηνών. 
Όταν πρόκειται για επαναληπτική συνεδρίαση της Γ.Σ., οι 
προθεσμίες αυτές συντέμνονται στο ήμισυ. 

Άρθρο 9 

Διαδικασία συνεδρίασης της Γ ενικής Συνέλευσης 

1. Η Γ ενική Συνέλευση βρίσκεται σε απαρτία και συνε¬ 
δριάζει επίτων θεμάτωντης ημερήσιας διάταξης όταν πα- 
ρίστανται σε αυτήν οι εκπρόσωποι της πλειοψηφίας των 
μετόχων ή οι νόμιμοι αναπληρωτές τους. 

2. Οι αποφάσεις της Γ ενικής Συνέλευσης περιορίζονται 
στα θέματα που αναγράφονται στην ημερήσια διάταξη 
που έχει δημοσιευθεί σύμφωνα με όσα ορίζονται στο άρ¬ 
θρο 8. 

3. Η ημερήσια διάταξη της Γ ενικής Συνέλευσης καταρ¬ 
τίζεται από το Δ.Σ. και περιλαμβάνει τις προτάσεις του, 
καθώς και τις προτάσεις των ελεγκτών. 

4. Οι αποφάσεις καταχωρούνται σε περίληψη σε ειδικό 
βιβλίο πρακτικών, υπογράφονται από τον εκπρόσωπο των 
μετόχων ή το νόμιμο αναπληρωτή τους και το γραμματέα 
της Γενικής Συνέλευσης, και υποβάλλονται σε αντίγρα¬ 


φο, μέσα σε είκοσι (20) ημέρες, στη Διεύθυνση Εμπορίου 
της Νομαρχίας Αθηνών. 

5. Στη Διεύθυνση Εμπορίου της Νομαρχίας Αθηνών 
υποβάλλονται επίσης αντίγραφα των ετήσιων οικονομι¬ 
κών καταστάσεων, μαζί με τις εκθέσεις του Δ.Σ. και των 
ελεγκτών, καθώς και η πρόσκληση με την ημερήσια διά¬ 
ταξη και τα σχετικά αντίγραφα των δημοσιεύσεων της 
πρόσκλησης. 

Άρθρο 10 

Διοικητικό Συμβούλιο 

1. Το Διοικητικό Συμβούλιο (Δ.Σ.) είναι το ανώτατο διοι¬ 
κητικό όργανο της Α.Ε.Μ.Υ. Α.Ε. και κατά κύριο λόγο δια¬ 
μορφώνει τη στρατηγική και την πολιτική ανάπτυξης της 
εταιρίας ενώ εποπτεύει και ελέγχει τη διαχείριση της πε¬ 
ριουσίας της. 

2. Η θητεία του Δ.Σ. είναι διετής. Αρχίζει την 1η Ιανουά¬ 
ριου του πρώτου έτους και λήγει την 31 η Δεκεμβρίου του 
δεύτερου έτους. Η θητεία του πρώτου Δ.Σ. αρχίζει από τη 
δημοσίευση της απόφασης του Υπουργού Υγείας και Κοι¬ 
νωνικής Αλληλεγγύης περί διορισμού των μελών του και 
λήγει την 31η Δεκεμβρίου 2006. Σε περίπτωση κένωσης 
θέσης μέλους του Δ.Σ., γίνεται διορισμός νέου μέλους για 
το υπόλοιπο της θητείας, με την ίδια διαδικασία. Τα μέλη 
του Δ.Σ. μπορούν να επαναδιορισθούν. 

3. Το Δ.Σ. της Α.Ε.Μ.Υ. Α.Ε. αποτελείται από έντεκα μέ¬ 
λη, μεταξύ των οποίων ο Πρόεδρος και ο Διευθύνων Σύμ¬ 
βουλος της εταιρίας. Στο Δ.Σ. μετέχει υποχρεωτικά ένας 
εκπρόσωπος του Υπουργείου Οικονομικών, ο οποίος ορί¬ 
ζεται από τον Υπουργό Οικονομίας και Οικονομικών. 

4. Ο Πρόεδρος του Δ.Σ. εκλέγεται από τα μέλη αυτού. 

5. Ο Διευθύνων Σύμβουλος ορίζεται με απόφαση του 
Υπουργού Υγείας και Κοινωνικής Αλληλεγγύης, με τήρη¬ 
ση των προϋποθέσεων του ν. 2190/1920 και πρέπει να εί¬ 
ναι κάτοχος πτυχίου ανώτατης εκπαίδευσης. Η ιδιότητα 
του Διευθύνοντος Συμβούλου της Α.Ε.Μ.Υ. Α.Ε. είναι 
ασυμβίβαστη με κάθε άλλη επαγγελματική απασχόληση. 
Ο Διευθύνων Σύμβουλος αναπληρώνει σε όλα τα καθήκο- 
ντάτουτονΠρόεδροτουΔ.Σ., στην περίπτωση που απου¬ 
σιάζει ή κωλύεται, και ασκεί τις αρμοδιότητες που μπο¬ 
ρούν νατού εκχωρήσουν ο Πρόεδρος και το Δ.Σ.. 

6. Ο μέτοχος που κατέχει ποσοστό 10% του κεφαλαίου 
της Α.Ε.Μ.Υ. Α.Ε. προτείνει στον Υπουργό Υγείας και Κοι¬ 
νωνικής Αλληλεγγύης, κατόπιν πρόσκλησης από αυτόν 
και μέσα σε προθεσμία είκοσι (20) ημερολογιακών ημε¬ 
ρών, ένα μέλος του Δ.Σ. μαζί με τον αναπληρωτή του. Αν 
η προθεσμία παρέλθει άπρακτη, τα μέλη ορίζονται από 
τον Υπουργό Υγείας και Κοινωνικής Αλληλεγγύης. Τα μέ¬ 
λη του Δ.Σ. που αντιστοιχούν στις μετοχές του Υπουργεί¬ 
ου Υγείας και Κοινωνικής Αλληλεγγύης ορίζονται με από¬ 
φαση του Υπουργού Υγείας και Κοινωνικής Αλληλεγγύης. 

7. Τα μέλη του Δ.Σ. αντικαθίστανται ή ανακαλούνται με 
την ίδια διαδικασία που διορίζονται. Η αναπλήρωση ενός 
μέλους του Δ.Σ. δεν μπορεί να διαρκέσει για χρονικό διά¬ 
στημα μεγαλύτερο των τριών (3) μηνών. 

8. Οι πάσης φύσεως αποδοχές του Διευθύνοντος Συμ¬ 
βούλου, καθώς και η αποζημίωση των λοιπών μελώντου 
Δ.Σ. καθορίζονται με κοινή απόφαση των Υπουργών Οι¬ 
κονομίας και Οικονομικών και Υγείας και Κοινωνικής Αλ¬ 
ληλεγγύης που δημοσιεύεται στην Εφημερίδα της Κυ¬ 
βερνήσεως. 

Άρθρο 11 

Αρμοδιότητες του Διοικητικού Συμβουλίου 

Το Διοικητικό Συμβούλιο της Α.Ε.Μ.Υ. Α.Ε.: 
α) Καταρτίζει τον ετήσιο προϋπολογισμό, τον απολογι¬ 
σμό και το λογαριασμό των αποτελεσμάτων χρήσης, κα¬ 
θώς και κάθε άλλο στοιχείο που προβλέπεται από γενικές 
ή ειδικές διατάξεις, ύστερα από εισήγηση του Προέδρου 
και του Διευθύνοντος Συμβούλου. Οι αποφάσεις του Δ.Σ. 
υποβάλλονται στον Υπουργό και τον Γενικό Γραμματέα 
Υγείας και Κοινωνικής Αλληλεγγύης. 

β) Συντάσσει την ετήσια έκθεση πεπραγμένων που πε¬ 
ριέχει όλα τα οικονομικά στοιχεία που αφορούν τους 
εγκεκριμένους από το Δ.Σ. στόχους. Η έκθεση υποβάλλε¬ 
ται μέσα στους τρεις (3) πρώτους μήνες του έτους στον 
Υπουργό Υγείας και Κοινωνικής Αλληλεγγύης. 

γ) Καταρτίζει τους κανονισμούς που προβλέπονται στο 
νόμο αυτόν, καθώς και κάθε άλλο κανονισμό που είναι 
απαραίτητος για την εύρυθμη, γρήγορη και αποτελεσμα¬ 
τική λειτουργία της Α.Ε.Μ.Υ. Α.Ε.. Επιτρέπεται να εκδίδει 
προσωρινούς κανονισμούς, μέχρι την έκδοση των οριστι¬ 
κών. Όλοι οι ανωτέρω κανονισμοί εγκρίνονται με απόφα¬ 
ση του Υπουργού Υγείας και Κοινωνικής Αλληλεγγύης 
που δημοσιεύεται στην Εφημερίδα της Κυβερνήσεως. 

δ) Καταρτίζει το στρατηγικό και επιχειρησιακό σχέδιο 
της επιχείρησης, το οποίο και υποβάλλει στον Υπουργό 
Υγείας και Κοινωνικής Αλληλεγγύης, τηρουμένων των 
διατάξεων του άρθρου 3του ν. 2414/1996. 

ε) Προσλαμβάνει και απολύει το προσωπικό, τους νομι¬ 
κούς, οικονομικούς και λοιπούς συμβούλους, δίδει και 
ανακαλεί πληρεξουσιότητα σε δικηγόρους για την εκ¬ 
προσώπηση της Α.Ε.Μ.Υ. Α.Ε., ύστερα από εισήγηση του 
Προέδρου και του Διευθύνοντος Συμβούλου. 

στ) Ζητεί τις συμβουλές ειδικών εμπειρογνωμόνων για 
θέματα αρμοδιότητας της εταιρίας, συνάπτοντας συμβά¬ 
σεις έργου ιδιωτικού δικαίου. 

ζ) Ενημερώνειτονεποπτεύοντα Υπουργό, όποτετου ζη¬ 
τηθεί. 

η) Ασκεί την οικονομική διαχείριση της εταιρίας, σύμ¬ 
φωνα μετά οριζόμενα στο καταστατικό, 
θ) Παρακολουθεί την όλη λειτουργία της Α.Ε.. 
ι) Αποφασίζει για όλα τα θέματα της Α. Ε. Μ. Υ. Α. Ε., γιατα 
οποία δεν είναι αποκλειστικά αρμόδια η Γ.Σ.. 

ια) Αποφασίζει σχετικά με το ύψος των αποδοχών (μι¬ 
σθός, αμοιβή, επιδόματα, υπερωρίες, οδοιπορικά, έξοδα 
παράστασης) του προσωπικού και των προσώπων που 
παρέχουντις υπηρεσίες τους στην Α.Ε.Μ.Υ. Α.Ε., με βάση 
ενιαίας κλίμακας μισθολογικά κλιμάκια. Η ανωτέρω από¬ 
φαση εγκρίνεται με κοινή απόφαση των Υπουργών Οικο¬ 
νομίας και Οικονομικών και Υγείας και Κοινωνικής Αλλη¬ 
λεγγύης που δημοσιεύεται στην Εφημερίδα της Κυβερ¬ 
νήσεως. 

Άρθρο 12 

Αρμοδιότητες Προέδρου Δ.Σ. 

Ο Πρόεδρος του Δ.Σ. είναι αρμόδιος να: 
α. συγκαλεί το Δ.Σ. και να διευθύνει τις συνεδριάσεις 
αυτού, 

β. εκπροσωπεί την Α.Ε.Μ.Υ. Α.Ε. ενώπιον των δικαστη¬ 
ρίων και οποιασδήποτε άλλης αρχής, καθώς και έναντι 
τρίτων, και τη δεσμεύει με την υπογραφή του, 
γ. εποπτεύει την ομαλή λειτουργία της εταιρίας, 
δ. εισηγείται μαζί με τον Διευθύνοντα Σύμβουλο στο 


Δ.Σ. τον ετήσιο προϋπολογισμό, την ετήσια έκθεση πε¬ 
πραγμένων και τον ισολογισμό, καθώς και την πρόσληψη 
συμβούλων και λοιπού προσωπικού, 

ε. ασκεί κάθε αρμοδιότητα που του εκχωρείτο Δ.Σ.. 

Άρθρο 13 

Αρμοδιότητες Διευθύνοντος Συμβούλου 

Ο Διευθύνων Σύμβουλος είναι ο προϊστάμενος όλων 
των υπηρεσιών της Α.Ε.Μ.Υ. Α.Ε., όπως αυτές διαρθρώ¬ 
νονται και στελεχώνονται σύμφωνα με τον κανονισμό 
εσωτερικής λειτουργίας της και τον κανονισμό κατάστα¬ 
σης προσωπικού. Επίσης ασκεί όσες αρμοδιότητες του 
ανατίθενται από τον Πρόεδρο του Δ.Σ. ή από το Δ.Σ.. 

Άρθρο 14 

Ελεγκτές 

1. Η Γ.Σ. ορίζει τους τακτικούς και αναπληρωματικούς 
Ορκωτούς Ελεγκτές και καθορίζει την αμοιβή τους για 
τον έλεγχο της εταιρίας και των οικονομικών καταστάσε¬ 
ων. 

2. Οι Ελεγκτές υποχρεούνται να παρακολουθούν τη λο¬ 
γιστική και διαχειριστική πορεία της εταιρίας. Έχουν δι¬ 
καίωμα να λαμβάνουν γνώση όλων των βιβλίων και εγ¬ 
γράφων της εταιρίας, περιλαμβανομένων και των αποφά¬ 
σεων του Δ.Σ.. Έχουν δικαίωμα, εφόσον εξακριβώσουν 
παράβαση διατάξεων νόμου, να αναφέρονται στην αρμό¬ 
δια εποπτεύουσα αρχή. Στο τέλος κάθε χρήσης υποχρε- 
ούνται να ελέγχουν τον ισολογισμό, τα αποτελέσματα 
χρήσης και τις άλλες οικονομικές καταστάσεις και να υπο¬ 
βάλουν έκθεση στην Τακτική Γ.Σ. και στον Υπουργό Υγεί¬ 
ας και Κοινωνικής Αλληλεγγύης για το πόρισμα του ελέγ¬ 
χου. 

Ειδικότερα, η έκθεση των ελεγκτών πρέπει να περιλαμ¬ 
βάνει τα ακόλουθα στοιχεία: 

α) αν παρασχέθηκαν οι αναγκαίες πληροφορίες από τα 
όργανα της Α. Ε. Μ. Υ. Α. Ε. για την εκτέλεση του έργου των 
ελεγκτών, 

β) αν υπήρξε τροποποίηση στη μέθοδο απογραφής και 
τήρησης των λογαριασμών σε σχέση με την προηγούμε¬ 
νη χρήση, 

γ) αν έγινε επαλήθευση και συμφωνία του περιεχομένου 
της Έκθεσης Πεπραγμένων του Δ.Σ. με τις σχετικές οικο¬ 
νομικές καταστάσεις, 

δ) αν το προσάρτημα περιλαμβάνει τις πληροφορίες 
των παραγράφων 1 και 2 του άρθρου 13α του Ν. 2190/ 
1920, 

ε) αν έγινε επαλήθευση της συμφωνίας του προσαρτή¬ 
ματος με τις σχετικές οικονομικές καταστάσεις. 

Άρθρο 15 

Οικονομική διαχείριση 

Η οικονομική διαχείριση της Α. Ε. Μ. Υ. Α. Ε. γίνεται από το 
Δ.Σ. ύστερα από εντολή του προς τα όργανα διοίκησης 
και διαχείρισης, σύμφωνα με τους κανόνες της ιδιωτικής 
οικονομίας, ανάλογα με τους υφιστάμενους κανόνες της 
λογιστικής και ελεγκτικής και με χρήση του διπλογραφι¬ 
κού συστήματος. 

Επίσης το Δ.Σ. καταρτίζει Κανονισμό Οικονομικής Λει¬ 
τουργίας και Διαχείρισης, ο οποίος εγκρίνεται με κοινή 
απόφαση των Υπουργών Οικονομίας και Οικονομικών και 
Υγείας και Κοινωνικής Αλληλεγγύης που δημοσιεύεται 
στην Εφημερίδα της Κυβερνήσεως, και περιλαμβάνει: 

α) τον ετήσιο προγραμματισμό, β) τον τρόπο εκτέλε- 




6056 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


σης, γ) τη διαχειριστική λειτουργία, δ) τις προμήθειες και 
τον τρόπο προμηθειών, ε) τον τρόπο κοστολόγησης προ- 
ϋπολογιστικά και απολογιστικά, στ) την ταμειακή λει¬ 
τουργία. 

Άρθρο 16 
Προσωπικό 

1. Τα θέματα που αφορούν την πρόσληψη και κατάστα¬ 
ση του ιατρικού καιτου λοιπού προσωπικού της Α.Ε.Μ.Υ. 
Α.Ε. καθορίζονται στον Κανονισμό Κατάστασης Προσω¬ 
πικού. Ειδικότερα, οι διατάξεις που αφορούν την πρό¬ 
σληψη και κατάσταση του λοιπού, πλην του ιατρικού, 
προσωπικού της Α.Ε.Μ.Υ. Α.Ε. βασίζονται στους παρακά¬ 
τω κανόνες: 

α) Όλο το προσωπικό προσλαμβάνεται με σχέση εργα¬ 
σίας ιδιωτικού δικαίου, σύμφωνα με τα κριτήρια του άρ¬ 
θρου 18του Ν. 2190/1994 (ΦΕΚ28Α). 

β) Ο συνολικός αριθμός του προσωπικού καθορίζεται 
με απόφαση του Υπουργού Υγείας και Κοινωνικής Αλλη¬ 
λεγγύης, μετά από εισήγηση του Δ.Σ. της Α.Ε.Μ.Υ. Α.Ε.. 

γ) Τα πειθαρχικά παραπτώματα του προσωπικού κρίνο- 
νται κατά τη διαδικασία που προβλέπει ο Κανονισμός Κα¬ 
τάστασης Προσωπικού. 

2. Απαγορεύεταιη απόσπαση προσωπικού ή άλλων στε¬ 
λεχών της Α.Ε.Μ.Υ. Α.Ε. σε οποιαδήποτε υπηρεσία του 
δημόσιου τομέα. Επιτρέπεται για δύο (2) έτη από την 
έναρξη ισχύος του νόμου αυτού η απόσπαση υπαλλήλων 
του δημόσιου τομέα στην Α.Ε.Μ.Υ. Α.Ε.. Η απόσπαση γί¬ 
νεται με κοινή απόφαση του Υπουργού Υγείας και Κοινω¬ 
νικής Αλληλεγγύης και του κατά περίπτωση αρμόδιου 
Υπουργού, κατά παρέκκλιση από τις κείμενες διατάξεις. 
Οι αποσπώμενοι μισθοδοτούνται από την Α.Ε.Μ.Υ. Α.Ε., 
με βάση τις αποδοχές που ορίζονται στον Κανονισμό Κα¬ 
τάστασης Προσωπικού. 

Άρθρο 17 
Τελική διάταξη 

Με προεδρικό διάταγμα, που εκδίδεται με πρόταση του 
Υπουργού Υγείας και Κοινωνικής Αλληλεγγύης, ύστερα 
από εισήγηση του Δ.Σ. της Α.Ε.Μ.Υ. Α.Ε., καταρτίζεται το 
καταστατικό της Α.Ε.Μ.Υ. Α.Ε.. Το καταστατικό περιλαμ¬ 
βάνει υποχρεωτικά τις σχετικές διατάξεις του παρόντος 
νόμου. Κάθε άλλη λεπτομέρεια για την εφαρμογή του νό¬ 
μου αυτού ρυθμίζεται με απόφαση του Υπουργού Υγείας 
και Κοινωνικής Αλληλεγγύης, ύστερα από γνώμη του Δ.Σ. 
της Α.Ε.Μ.Υ. Α.Ε.. 

ΚΕΦΑΛΑΙΟ Β' 

ΣΥΝΗΓΟΡΟΣ ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Άρθρο 18 

Συνήγορος Υγείας και Κοινωνικής Αλληλεγγύης 

1. Ο Συνήγορος του Πολίτη ασκεί και τα καθήκοντα του 
Συνηγόρου Υγείας και Κοινωνικής Αλληλεγγύης. 

2. Κατά την άσκηση των σχετικών με τα δικαιώματα της 
υγείας, πρόνοιας και κοινωνικής αλληλεγγύης αρμοδιο¬ 
τήτων του, ο Συνήγορος Υγείας και Κοινωνικής Αλληλεγ¬ 
γύης εισηγείται προς το αρμόδιο Υπουργείο μέτρα για 
την αποκατάσταση και προστασία των δικαιωμάτων των 
πολιτών, την εξάλειψη των φαινομένων κακοδιοίκησης 
και τη βελτίωση της λειτουργίας των υπηρεσιών υγείας 
και κοινωνικής αλληλεγγύης και των σχέσεώντους με τον 
πολίτη. 


3. Ο Υπουργός Υγείας και Κοινωνικής Αλληλεγγύης 
μπορεί να παραπέμπει στο Συνήγορο Υγείας και Κοινωνι¬ 
κής Αλληλεγγύης, προκειμένου αυτός να διερευνήσει 
στο πλαίσιο των αρμοδιοτήτων του, αναφορές πολιτών 
που στρέφονται κατά των δημόσιων υγειονομικών και 
προνοιακών υπηρεσιών. 

4. Ο Συνήγορος του Πολίτη αναθέτει την εκτέλεση των 
καθηκόντων των παραγράφων 1 και 2 του παρόντος άρ¬ 
θρου σε έναν από τους Βοηθούς Συνηγόρους του Πολίτη. 

5. Γιατην άσκηση των καθηκόντωντου Συνηγόρου Υγεί¬ 
ας και Κοινωνικής Αλληλεγγύης συνιστώνται στο Συνήγο¬ 
ρο του Πολίτη τρεις θέσεις ειδικών επιστημόνων, η πλή¬ 
ρωση των οποίων γίνεται σύμφωνα με τις διατάξεις του 
άρθρου 5 του ν. 3094/2003 (ΦΕΚ 10 Α') και του άρθρου 4 
του ν. 3051/2002 (ΦΕΚ 220 Α'). 

ΚΕΦΑΛΑΙΟ Γ 
ΛΟΙΠΕΣ ΔΙΑΤΑΞΕΙΣ 

Άρθρο 19 

Η περίπτωση α' της παρ. 2 του άρθρου 4 του Ν.Δ. 
181/1974 (ΦΕΚ 347 Α') αντικαθίσταται ως εξής: 

"2. Η κατά την προηγούμενη παράγραφο άδεια χορη¬ 
γείται κατά περίπτωση: 

α) Γ ιατην εισαγωγή, εγκατάσταση και λειτουργία μηχα¬ 
νημάτων παραγωγής ιοντιζουσών ακτινοβολιών για ιατρι¬ 
κούς σκοπούς εν γένει, καθώς και για την εγκατάσταση 
και λειτουργία εργαστηρίων ραδιοϊσοτόπων για ιατρικές 
εφαρμογές εν γένει, με απόφαση του οικείου Νομάρχη, 
μετά από σύμφωνη γνώμη πενταμελούς επιτροπής, η 
οποία συγκροτείται με απόφαση του Υπουργού Υγείας 
και Κοινωνικής Αλληλεγγύης. Απαγορεύεται ο διορισμός, 
ως μέλους της Επιτροπής, προσώπου, που είναι ο ίδιος ή 
ο σύζυγός του ή συγγενής του εξ αίματος ή εξ αγχιστείας 
πρώτου βαθμού, εταίρος ή μέτοχος ή μέλος Διοικητικού 
Συμβουλίου ή διευθύνων ή εντεταλμένος σύμβουλος 
εταιρείας, με αντικείμενο την παραγωγή, εισαγωγή, διά¬ 
θεση ή εκμετάλλευση μηχανημάτων, για τη λειτουργία 
των οποίων απαιτείται η σύμφωνη γνώμη της Επιτροπής. 
Προϋπόθεση για την έκδοση της ειδικής άδειας λειτουρ¬ 
γίας είναι η προηγούμενη κτήση άδειας σκοπιμότητας, η 
οποία χορηγείται με ειδικά αιτιολογημένη απόφαση του 
αρμόδιου Νομάρχη, μετά από σύμφωνη γνώμη της Επι¬ 
τροπής που προβλέπεται στο προηγούμενο εδάφιο. Η 
απόφαση για τη χορήγηση της άδειας σκοπιμότητας πρέ¬ 
πει να περιέχει ειδική αιτιολογία στα εξής κριτήρια: 1) εξυ¬ 
πηρέτηση του δημοσίου συμφέροντος, 2) καταλληλότη¬ 
τα της περιοχής για εγκατάσταση του μηχανήματος, 3) 
πυκνότητα του πληθυσμού και πιθανότητα επιβάρυνσης 
της υγείας των κατοίκων της περιοχής από την άσκοπη 
διασπορά πηγών και μηχανημάτων παραγωγής ιοντιζου- 
σών ακτινοβολιών, 4) ανάπτυξη νέωντεχνικών και ανάγκη 
εκσυγχρονισμού των υπαρχόντων εργαστηρίων. Με από¬ 
φαση του Υπουργού Υγείας και Κοινωνικής Αλληλεγγύης 
μπορεί να καθορίζονται πρόσθετα κριτήρια, κοινωνικά, 
χωροταξικά, υγειονομικά και οικονομικά και να ρυθμίζεται 
κάθε αναγκαία λεπτομέρεια για την έκδοση της άδειας 
σκοπιμότητας. Εκκρεμείς αιτήσεις, σε οποιοδήποτε στά¬ 
διο, κατά την ημέρα δημοσίευσης της διάταξης αυτής 
στην Εφημερίδα της Κυβερνήσεως, επανεξετάζονται ως 
νέες αιτήσεις για τη χορήγηση άδειας σκοπιμότητας." 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6057 


Άρθρο 20 

Η παρ. 8 του άρθρου 11 του ν. 2889/2001 (ΦΕΚ 37 Α'), 
όπως ισχύει, αντικαθίσταται ως εξής: 

"8. Με απόφαση του Υπουργού Υγείας και Κοινωνικής 
Αλληλεγγύης συγκροτούνται Περιφερειακά Συμβούλια 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., ανά ειδικότητα, ως ακολούθως : α) Πρώτο 
Περιφερειακό Συμβούλιο Επιλογής και Αξιολόγησης, αρ¬ 
μόδιο για την περιοχή ευθύνης των Πε.Σ.Υ.Π. Α' και Β' Ατ¬ 
τικής, με έδρα του την έδρα του Α' Πε.Σ.Υ.Π. Αττικής, β) 
Δεύτερο Περιφερειακό Συμβούλιο Επιλογής και Αξιολό¬ 
γησης, αρμόδιο για την περιοχή ευθύνης του Γ Πε.Σ.Υ.Π. 
Αττικής, των Πε.Σ.Υ.Π. Α' και Β' Νοτίου Αιγαίου και Βορεί¬ 
ου Αιγαίου και του Πε.Σ.Υ.Π. Κρήτης, με έδρα του την 
έδρα του Γ Πε.Σ.Υ.Π. Αττικής, γ) Τρίτο Περιφερειακό 
Συμβούλιο Επιλογής και Αξιολόγησης, αρμόδιο για την 
περιοχή ευθύνης των Πε.Σ.Υ.Π. Α' και Β' Κεντρικής Μακε¬ 
δονίας, Δυτικής Μακεδονίας, Ανατολικής Μακεδονίας και 
Θράκης με έδρα τούτην έδρα του Α' Πε.Σ.Υ.Π. Κεντρικής 
Μακεδονίας, δ) Τέταρτο Περιφερειακό Συμβούλιο Επιλο¬ 
γής και Αξιολόγησης, αρμόδιο για την περιοχή ευθύνης 
των Πε.Σ.Υ.Π. Δυτικής Ελλάδας, Πελοποννήσου, Ηπείρου 
και Ιονίων Νήσων με έδρα του την έδρα του Πε.Σ.Υ.Π. Δυ¬ 
τικής Ελλάδας και ε) Πέμπτο Περιφερειακό Συμβούλιο 
Επιλογής και Αξιολόγησης, αρμόδιο για την περιοχή ευ- 
θύνηςτων Πε.Σ.Υ.Π. Θεσσαλίας καιΣτερεάς Ελλάδας, με 
έδρα του την έδρα του Πε.Σ.Υ.Π. Θεσσαλίας. 

Η θητεία των εισηγητών και των μελών των Περιφερεια¬ 
κών Συμβουλίων Επιλογής και Αξιολόγησης είναι διετής. 

Α. Τα Περιφερειακά Συμβούλια Επιλογής και Αξιολόγη¬ 
σης Επιμελητών Α' και Β' Ιατρών Ε.Σ.Υ. είναι πενταμελή και 
αποτελούνται από: 

α) Τον Διοικητή του Νοσοκομείου, για θέση ιατρού του 
οποίου γίνεται η κρίση, ως Πρόεδρο, με αναπληρωτή του 
τον Διευθυντή της Ιατρικής Υπηρεσίας του ίδιου Νοσοκο¬ 
μείου. Όταν πρόκειται για ιατρό Κέντρου Υγείας, προε¬ 
δρεύει ο Διοικητής του Νοσοκομείου με το οποίο συνδέε¬ 
ται λειτουργικάτο Κέντρο Υγείας, με αναπληρωτή του τον 
Διευθυντή ή τον αρχαιότερο ιατρό του Κέντρου Υγείας. 
Αν δεν υπάρχει λειτουργική σύνδεση του Κέντρου Υγείας 
με Νοσοκομείο, προεδρεύει ο Διευθυντής του Κέντρου 
Υγείας, με αναπληρωτή του τον αρχαιότερο ιατρό του Κέ¬ 
ντρου Υγείας. 

β) Δύο Διευθυντές ή Αναπληρωτές Διευθυντές ή Επιμε¬ 
λητές Α' Ιατρούς Ε.Σ.Υ., με τους αναπληρωτές τους, της 
ίδιας ή συναφούς με αυτή για την οποία γίνεται η κρίση ει¬ 
δικότητας, οι οποίοι προτείνονται από το Κε.Σ.Υ.. 

γ) Έναν Διευθυντή ή Αναπληρωτή Διευθυντή ή Επιμε¬ 
λητή Α' Ιατρό Ε.Σ.Υ., με τον αναπληρωτή του, της ίδιας ή 
συναφούς με αυτή για την οποία γίνεται η κρίση ειδικότη¬ 
τας, ο οποίος προτείνεται από τον Π.Ι.Σ.. 

δ) τον Διευθυντή του οικείου Τμήματος ή Κλινικής, με το 
νόμιμο αναπληρωτή του. 

Ως εισηγητές ορίζονται από τον Υπουργό Υγείας και 
Κοινωνικής Αλληλεγγύης, μετά από σχετική πρόταση του 
Κε.Σ.Υ., δύο Διευθυντές ή Αναπληρωτές Διευθυντές ή 
Επιμελητές Α' Ιατροί Ε.Σ.Υ., με τους αναπληρωτές τους, 
της ίδιας ή συναφούς με αυτή για την οποία γίνεται η κρί¬ 
ση ειδικότητας. Οι εισηγητές παρευρίσκονται στις συνε¬ 
δριάσεις του Συμβουλίου χωρίς δικαίωμα ψήφου, για την 
παροχή διευκρινίσεων. 

Όταν πρόκειται για κρίση οδοντιάτρων, ως μέλη των Πε¬ 


ριφερειακών Συμβουλίων Επιλογής και Αξιολόγησης Επι¬ 
μελητών Α' και Β' Ιατρών Ε.Σ.Υ., εκτόςτου Διοικητή με τον 
αναπληρωτή του, ορίζονται οδοντίατροι. 

Τα μέλη των περιπτώσεων β' και γ' των Περιφερειακών 
Συμβουλίων προτείνονται μέσα σε είκοσι (20) ημέρες από 
την αποστολή σχετικής πρόσκλησης στον αρμόδιο φο¬ 
ρέα. Εάν κάποιος φορέας δεν προτείνει εμπρόθεσμα το 
μέλος, αυτό ορίζεται από τον Υπουργό Υγείας και Κοινω¬ 
νικής Αλληλεγγύης. 

Τα κριτήρια επιλογής και αξιολόγησης των υποψηφίων 
για θέσεις Επιμελητών Α' και Β' Ιατρών Ε.Σ.Υ. καθορίζο¬ 
νται με απόφαση του Υπουργού Υγείας και Κοινωνικής Αλ¬ 
ληλεγγύης. Μέχρι την έκδοση της απόφασης αυτής, 
εφαρμόζεται για την επιλογή η υπουργική απόφαση ΔΥ 
13α/οικ. 39832/4.12.1997 "Ιεράρχηση των κριτηρίων κρί¬ 
σης και αξιολόγησης υποψηφίων για θέσεις του κλάδου 
ιατρών Ε.Σ.Υ." (ΦΕΚ 1088 Β79.12.1997) και για την αξιο¬ 
λόγηση η υπουργική απόφαση ΥΙΟα/οικ. ΓΠ 19940/ 
17.10.2001 "Κριτήρια αξιολόγησης των ιατρών κλάδου 
Ε.Σ.Υ." (ΦΕΚ 1440/22.10.2001). 

Όταν πρόκειται για κρίση θέσης Επιμελητή Α' και Β', για 
την οποία μπορούν να είναι υποψήφιοι ιατροί περισσότε¬ 
ρων της μίας ειδικοτήτων, αρμόδιο Συμβούλιο Επιλογής 
για την κρίση ορίζεται το Συμβούλιο της πρώτης, κατά τη 
σειρά που ορίζεται στον Οργανισμό του Νοσοκομείου, ει¬ 
δικότητας. Γιατην κρίση θέσης Παιδοκαρδιολογίας, Παι- 
δονευρολογίας, Παιδοαιματολογίας, Παιδογαστρεντε- 
ρολογίας, Παιδονεφρολογίας, Παιδοενδοκρινολογίας 
και Παιδοαλλεργιολογίας αρμόδιο είναι το Συμβούλιο της 
Παιδιατρικής ειδικότητας. 

Όταν πρόκειται για επιλογή Επιμελητών Α' και Β' Ιατρών 
/ Οδοντιάτρων Ε.Σ.Υ. Νοσοκομείων ή Κέντρων Υγείας τα 
οποία λειτουργούν για πρώτη φορά ή στα οποία δεν 
έχουν τοποθετηθεί ο Διευθυντής της Ιατρικής Υπηρεσίας 
ή του Κέντρου Υγείας, το μέλος της περίπτωσης α', με τον 
αναπληρωτή του, ορίζεται από άλλο Νοσοκομείο ή Κέ¬ 
ντρο Υγείας του οικείου Πε.Σ.Υ.Π. με απόφαση του Προέ¬ 
δρου του. 

Β. Τα ανωτέρω Συμβούλια είναι αρμόδια και για την κρί¬ 
ση των Επιμελητών Γ Ιατρών Ε.Σ.Υ., οι οποίοι υπηρετούν 
κατά τη δημοσίευση του νόμου αυτού." 

Άρθρο 21 

1. Στο άρθρο 35 του Ν. 2519/1997 (ΦΕΚ 165 Α') προστί¬ 
θεται παράγραφος 5Α ως εξής: 

"5Α. Οι μόνιμοι ιατροί με βαθμό Επιμελητή Γ που έχουν 
λάβει την ειδικότητα της Γενικής Ιατρικής και υπηρετούν 
κατά τη δημοσίευση του νόμου αυτού, αφού συμπληρώ¬ 
σουν συνολική υπηρεσία δεκαπέντε (15) εξαμήνων στο 
βαθμό που υπηρετούν, κρίνονται για προαγωγή στον επό¬ 
μενο βαθμό Επιμελητή Β'. Σε κάθε περίπτωση, ο πλεονά- 
ζων χρόνος υπηρεσίας στον ίδιο βαθμό (Επιμελητή Γ) 
προσμετράται για την εξέλιξή τους στον επόμενο βαθμό. 
Οι προαγωγές γίνονται μία φορά το χρόνο μετά από θετι¬ 
κή αξιολόγηση και κρίση από το οικείο Σ.Κ.Ε.Ι.Ο.Π.Ν.Ι.," 

2. Κατ’ εξαίρεση, για την πρώτη εφαρμογή της ανωτέρω 
διάταξης, το οικείο Σ.Κ.Ε.Ι.Ο.Π.Ν.Ι. οφείλει να συνεδριά¬ 
σει μέσα σε δύο (2) μήνες από τη δημοσίευση του παρό¬ 
ντος νόμου, προκειμένου να αποφασίσει για την προαγω¬ 
γή των Επιμελητών Γ. 

Άρθρο 22 

Στους εργαζόμενους στο Ε.Κ.Α.Β. και στους αποσπα¬ 
σμένους σε αυτό, εκτός του ιατρικού προσωπικού, χορη- 

γείται μηνιαίως επίδομα ετοιμότητας που ανέρχεται στο 
ποσό των σαράντα (40) ευρώ για το χρονικό διάστημα 
από 1η Σεπτεμβρίου 2004 μέχρι 31 Δεκεμβρίου 2004 και 
στο ποσό των πενήντα (50) ευρώ από 1η Ιανουάριου 2005 
και εφεξής. Το ως άνω επίδομα δύναται να αναπροσαρ¬ 
μόζεται με κοινή απόφαση των Υπουργών Οικονομίας και 
Οικονομικών και Υγείας και Κοινωνικής Αλληλεγγύης. Η 
καταβολή του επιδόματος συναρτάται με την πραγματική 
άσκηση των καθηκόντων των εργαζομένων. 

Άρθρο 23 

Το Τεχνικό Επαγγελματικό Εκπαιδευτήριο (Τ.Ε.Ε.) Α' 
κύκλου Αθηνών "ΑΜΑΛΙΑ ΦΛΕΜΙΝΓΚ" καταργείται από 
την 23η Ιουνίου 2004, σύμφωνα με όσα ορίζονται στο άρ¬ 
θρο 31 του Ν. 3204/2003 (ΦΕΚ 296 Α'). Το χρονικό διά¬ 
στημα που διανύθηκε από την κατάργηση του ως άνω 
Τ.Ε.Ε. μέχρι τη δημοσίευση των πράξεων υπηρεσιακής 
τακτοποίησης ή μετάταξης και ανάληψης υπηρεσίας του 
προσωπικού του, θεωρείται, για κάθε συνέπεια, ως χρό¬ 
νος πραγματικής υπηρεσίας του προσωπικού αυτού 
στους φορείς υποδοχής, που καταβάλλουν και τις απο¬ 
δοχές του από την 1η Ιουλίου 2004. Το προσωπικό αυτό 
νομίμως εισέπραξετις αποδοχές του απότο Τ.Ε.Ε. "ΑΜΑ¬ 
ΛΙΑ ΦΛΕΜΙΝΓΚ" μέχρι την 30η Ιουνίου 2004. 

Άρθρο 24 

Οι ιατροί - ελεγκτές, οι οποίοι αρχικά είχαν διορισθεί με 
τριετή θητεία στο Υπουργείο Υγείας και Κοινωνικής Αλλη¬ 
λεγγύης, στη συνέχεια μετατάχθηκαν στις Νομαρχιακές 
Αυτοδιοικήσεις κατ’ εφαρμογή των διατάξεων του άρ¬ 
θρου 77του Ν. 2910/2001 (ΦΕΚ 91 Α'), έχουν διαπιστωθεί 
στον Οργανισμό Περίθαλψης Ασφαλισμένων Δημοσίου 
και συνεχίζουν να υπηρετούν, μεταφέρονται αυτοδικαί¬ 
ως, με την ίδια σχέση (τριετή θητεία), στον Οργανισμό Πε¬ 
ρίθαλψης Ασφαλισμένων Δημοσίου από την 26η Ιουνίου 
2004. Από την ανωτέρω ημερομηνία, αρχίζει να υπολογί¬ 
ζεται η νέα τριετής τους θητεία και η μισθοδοσία τους βα¬ 
ρύνει τον Οργανισμό Περίθαλψης Ασφαλισμένων Δημο¬ 
σίου. Οι ανωτέρω ελεγκτές ιατροί νομίμως εισέπραξαντις 
αποδοχές τους από τις Νομαρχιακές Αυτοδιοικήσεις μέ¬ 
χρι την 25η Ιουνίου 2004. 

Άρθρο 25 

Οι διατάξεις για την επιχορήγηση των φορέων της περί¬ 
πτωσης α'της παρ. 1 του άρθρου 5 του ν. 2646/1998 (ΦΕΚ 
236 Α') εξακολουθούν να εφαρμόζονται μέχρι την 31η 
Μαρτίου 2005. 

Άρθρο 26 

Το τελευταίο εδάφιο του άρθρου 38 του Ν. 3252/2004 
(ΦΕΚ 132 Α') αντικαθίσταται ως εξής : 

" Μετά την 10η Οκτωβρίου 2004, οι ανωτέρω μονάδες 
δύναται να παραχωρηθούν σε Οργανισμούς Τοπικής Αυ¬ 
τοδιοίκησης και στον Ο.ΚΑ.ΝΑ., με κοινή απόφαση των 
Υπουργών Υγείας και Κοινωνικής Αλληλεγγύης και Εσω¬ 
τερικών, Δημόσιας Διοίκησης και Αποκέντρωσης." 

Άρθρο 27 

1. Η πρόσληψη του νοσηλευτικού προσωπικού κατηγο¬ 
ριών ΠΕ, ΤΕ και ΔΕ των νοσηλευτικών ιδρυμάτων του 
Ε.Σ.Υ. και των μονάδων κοινωνικής φροντίδας του άρ¬ 
θρου 1 του Ν. 3106/2003 (ΦΕΚ 30 Α') πραγματοποιείται 
ανά Νοσοκομείο και ανά μονάδα κοινωνικής φροντίδας 
αντίστοιχα, με τη διαδικασία και τα κριτήρια του άρθρου 


18 του Ν. 2190/1994, όπως εκάστοτε ισχύει. Η σχετική 
προκήρυξη αποστέλλεται πριν τη δημοσίευσή της στο 
Α.Σ. Ε. Π., το οποίο οφείλει να την ελέγξει από άποψη νομι¬ 
μότητας εντός είκοσι (20) εργάσιμων ημερών. Αν παρέλ- 
θει άπρακτη η ανωτέρω προθεσμία, τεκμαίρεται η σύμ¬ 
φωνη γνώμη του Α.Σ.Ε.Π.. 

2. Η κατάρτιση των προσωρινών πινάκων πραγματοποι¬ 
είται από τριμελή επιτροπή, αποτελούμενη, στη μεν περί¬ 
πτωση των νοσηλευτικών ιδρυμάτων του Ε.Σ.Υ. από τον 
Πρόεδρο του οικείου Πε.Σ.Υ.Π., τον Διοικητή του οικείου 
Νοσοκομείου και τον Διευθυντή της Νοσηλευτικής του 
Υπηρεσίας, στη δε περίπτωση των μονάδων κοινωνικής 
φροντίδας από τον Πρόεδρο του οικείου Πε.Σ.Υ.Π., τον 
Πρόεδρο της Επιτροπής Διοίκησης της οικείας μονάδας 
κοινωνικής φροντίδας και τον Διευθυντή της Διοικητικής 
της Υπηρεσίας. 

3. Οι προσωρινοί πίνακες κατάταξης των υποψηφίων 
αναρτώνται στο οικείο Νοσοκομείο ή μονάδα κοινωνικής 
φροντίδας, στην οικεία Νομαρχία και στα Κέντρα Υγείας 
που υπάγονται στο οικείο Νοσοκομείο και, συγχρόνως, 
αποστέλλονται στο Α.Σ.Ε.Π.. Οι υποψήφιοι έχουν δικαίω¬ 
μα υποβολής ενστάσεων κατά των ανωτέρω πινάκων, 
σύμφωνα με τις διατάξεις του Ν. 2190/1994, όπως εκά¬ 
στοτε ισχύει, εντός προθεσμίας δέκα (10) ημερών από την 
ημερομηνία της τελευταίας των ως άνω αναρτήσεων. Το 
Α.Σ.Ε.Π., μετά την εξέταση των υποβληθεισών ενστάσε¬ 
ων, των προβλεπόμενων με την υπ’ αριθμ. 42948/2003 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης (ΦΕΚ 1854 Β'/19.12.2003) αντιρ¬ 
ρήσεων και τον αυτεπάγγελτο έλεγχο, αποφαίνεται ορι¬ 
στικά και σύμφωνα με την απόφασή του αυτή καταρτίζο¬ 
νται από το οικείο Νοσοκομείο ή την οικεία μονάδα 
κοινωνικής φροντίδας αντίστοιχα, οι οριστικοί πίνακες κα¬ 
τάταξης, εκ των οποίων οι πίνακες διοριστέων αποστέλ- 
λονται προς δημοσίευση στην Εφημερίδα της Κυβερνή- 
σεως. 

4. Η πρόσληψη του προσωπικού μπορεί να γίνεται από 
το Νοσοκομείο ή την οικεία μονάδα κοινωνικής φροντίδας 
αντίστοιχα, αμέσως μετά την κατάρτιση των προσωρινών 
πινάκων κατάταξης των υποψηφίων και πριν από τον αυ¬ 
τεπάγγελτο ή κατ’ ένσταση έλεγχο του Α.Σ.Ε.Π.. Μετά τη 
δημοσίευση των οριστικών πινάκων διοριστέων, οι τυχόν 
προσληφθέντες που δεν περιλαμβάνονται σε αυτούς, 
απολύονται. 

5. Οι οριστικοί πίνακες κατάταξης των υποψηφίων ισχύ¬ 
ουν για μία διετία από την κύρωσή τους από το Α.Σ.Ε.Π. 
και καλύπτονται από αυτούς με βάση τη σειρά κατάταξης 
οι θέσεις που κενούνται κατά τη διάρκεια της διετίας. 

Άρθρο 28 

Στηνπαρ. 3του άρθρου 19του Π.Δ. 52/2001 (ΦΕΚ41 Α'/ 
8.3.2001) προστίθενται, μετά το δεύτερο εδάφιο, εδάφια 
γ' και δ' ως εξής: 

"Στο ίδιο γραφείο συνιστώνται τρεις θέσεις δικηγόρων - 
νομικών συμβούλων με σχέση έμμισθης εντολής, έκτων 
οποίων η μία στηνΥ.Π.Α.Δ. Θεσσαλονίκης. Προσόντα διο¬ 
ρισμού είναι η άδεια άσκησης δικηγορικού επαγγέλματος 
παρ’ Εφέταις ή παρ’ Αρείω Πάγω." 

Άρθρο 29 

Ηπαρ. 3ατου άρθρου 16του Ν. 3172/2003 (ΦΕΚ 197 Α') 
εφαρμόζεται και για τους μόνιμους αγροτικούς ιατρούς 
με ειδικότητα που εντάχθηκαν ως μόνιμοι στον κλάδο ια¬ 
τρών Ε.Σ.Υ.. 

Άρθρο 30 

1. Το προσωπικό που υπηρετούσε την 31η Οκτωβρίου 
2004 και συνεχίζει να υπηρετεί, κατά τη δημοσίευση του 
παρόντος νόμου, στον Εθνικό Οργανισμό Φαρμάκου 
(Ε.Ο.Φ.) με απόσπαση από τις θυγατρικές του εταιρίες, 
μπορεί με αίτησή του να μεταφέρεται στον Ε.Ο.Φ. σε κε¬ 
νές θέσεις, με σχέση εργασίας ιδιωτικού δικαίου αορί¬ 
στου χρόνου, εφόσον έχει τα ειδικά τυπικά προσόντα που 
προβλέπονται για τις θέσεις αυτές. Αν δεν υπάρχουν κε¬ 
νές θέσεις, η κατάταξη γίνεται σε προσωποπαγείς θέσεις 
που συνιστώνται αυτοδικαίως, με σχέση εργασίας ιδιωτι¬ 
κού δικαίου αορίστου χρόνου. 

2. Η μεταφορά γίνεται με απόφαση του Υπουργού Υγεί¬ 
ας και Κοινωνικής Αλληλεγγύης. Οι προσωποπαγείς θέ¬ 
σεις καταργούνται με την καθ’ οιονδήποτε τρόπο αποχώ¬ 
ρηση των ανωτέρω υπαλλήλων. 

3. Ο χρόνος υπηρεσίας του υπαλλήλου που διανύθηκε 
στο φορέα από όπου προέρχεται, θεωρείται χρόνος 
πραγματικής υπηρεσίας και λαμβάνεται υπόψη για τη μι- 
σθολογική του εξέλιξη. Το προσωπικό που μεταφέρεται 
επιλέγει αν θα εξακολουθήσει να υπάγεται στα ταμεία κύ¬ 
ριας και επικουρικής ασφάλισης που υπαγόταν πριν από 
τη μεταφορά του ή αν θα υπαχθεί στα αντίστοιχα ταμεία 
της νέας του θέσης. 

Άρθρο 31 

Οι διατάξεις του παρόντος νόμου ισχύουν από τη δημο¬ 


σίευσή του στην Εφημερίδα της Κυβερνήσεως, εκτός αν 
ορίζεται διαφορετικά σε επί μέρους διατάξεις του. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 25 Νοεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 


ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 


Π. ΠΑΝΑΓΙΩΤΟΠΟΥΛΟΣ Ν. ΚΑΚΛΑΜΑΝΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 25 Νοεμβρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιίΐρ: νννννν.Θΐ.^Γ - θ-ιόηΜ: \Λ/θβΓΠ35ΐ6Γ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοτη και μέχρι 100 σελίδες σε 5 θυτο προσαυξανόμενη 
κατά 1 θυτο ανά 50 σελίδες. 

• Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοητ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ίαχ :210-9472556 ϊπΙθγπθΙ : ΙιΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβιτιοί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10€ 

ΔΩΡΕΑΝ 

2.250 € 

645 € 

225 € 

95 € 


450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεωνΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιοτοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































